﻿ Între SACRU şi profan, între Biserică şi laicizare Ierom Ghelasie Gheorghe Este mare nevoie de „Reînsufleţire Spirituală” Toţi aşteaptă ca Biserica s-o facă Într-adevăr, Biserica va face această „Minune” Veniţi, toţi doritorii de Spiritualitate, veniţi în Biserică, reintraţi în Sacralitate şi Minunea va începe să se arate Se încearcă o „rememorare” a Sacrului, prin tot felul de artificialităţi, pînă la „tehnicile laice de spiritualizare” Cultura Spirituală este astăzi în mare impas Valorile Spirituale sînt considerate „învechite”, simple exponate de muzeu şi bibliotecă Parcă nimic nu ne mai „atinge” Sufletul direct Învăţătorii nu mai sunt ascultaţi, părinţii parcă sînt străini în propria familie, Prietenii nu mai există totul este de un „tehnicism de interese profane” Fraţilor, să ne trezim Nu este altă „cale” decît Resacralizarea Vieţii Unde găsim Sacrul? îl cumpărăm, îl fabricăm? Nu există decît „Un Unic Sacru, DUMNEZEU” Reîntoarceţi-vă cu „faţa” către Dumnezeu şi veţi redescoperi Sacrul Cei care „neagă” pe Dumnezeu de fapt îi „întorc” spatele Mulţi fac „filozofia” căutării Lui Dumnezeu Întoarceţi-vă „faţa” către El şi L-aţi şi găsit Chipul Sacralităţii lui Dumnezeu este „concretizat” în Chipul Bisericii Biserica este Prezenţa Sacrului în lume Unde nu mai este Chip de Biserică, acolo se şterg „urmele” Lui Dumnezeu Mulţi „invocă” o Biserică „interioară” Fiţi atenţi Dumnezeu „Vine de Dincolo” de noi Mulţi fac filozofia că „adîncul Sufletului” nostru este „însuşi Divinul” Mare atenţie Dumnezeu este „dincolo” de noi, dar „trece şi locuieşte” în noi De aceea, Dumnezeu este „întîi” Biserică „exterioară”, care „trecînd” prin „interiorul” nostru, ne face şi pe noi „biserici interioare” Dacă Dumnezeu nu „trece” prin noi, Sufletul nostru este „gol” de Dumnezeu, şi se face „casă profană – laică” Sufletul nostru „se face” Biserică doar dacă „trece” Dumnezeu prin el În Sufletul tău „gol” de Dumnezeu, nu-L vei găsi niciodată Prin Biserica Lui Dumnezeu devenind şi tu apoi Biserică, doar aşa Îl vei întîlni cu adevărat De aceea, trebuie să mergi la Biserică unde să-L primeşti pe Dumnezeu în Suflet ca să-L poţi avea Fraţilor, fiţi sinceri căutători de Dumnezeu, altfel vă „autoînşelaţi” Ca să deveniţi şi voi Biserici „proprii”, trebuie să vă adunaţi în Biserica Lui Hristos, unde se „săvîrşeşte”Liturghia Împărtăşaniei Sale, prin care Dumnezeu va „intra” în Sufletele voastre şi vă va face Biserici – Templele Sale Fără „Împărtăşirea” din Liturghia lui Hristos nu veţi deveni cu adevărat „Biserici proprii” Prin aceasta se va săvîrşi Minunea „Reînvierii Spirituale”, prin Împărtăşirea din Liturghia Bisericii Lui Hristos Veniţi, fraţilor, la Liturghia Hristică, şi aşa vă veţi „trezi” Sufletele la Spiritualitate Veniţi „aşa cum sînteţi, mai puţin pregătiţi”, că Participarea la Liturghie este aceea care vă va „pregăti” Sufletul să-L primiţi pe Dumnezeu 1 Orice Participare la Liturghie este o „scînteie” ce va aprinde „Lumina” întregului Suflet Nu rămîneţi în „afara” Bisericii Cei lipsiţi de Biserică fac un fel de Sacralitate în „gol” Nu faceţi „Spiritualitate în gol”, în „afara” Sacrului Bisericii, că este o spiritualitate „artificială” Ieşiţi din „profan şi laicizare” şi intraţi în Sacru prin Biserica Lui Hristos 2 